Նշեց, որ ծննդաբերությունից հետո, երբ իրենք տուն էին գնացել հանգստանալու և նշելու երեխայի ծնունդը, ժամը 20:30-ի սահմաններում իրեն է զանգահարել Հռիփսիմեն, հայտնել, որ շատ վատ է զգում ու որ լրիվ մենակ է հիվանդասենյակում, և խնդրել է շտապ գնալ հիվանդանոց: Վկայի փոխանցմամբ՝ նրանց հեռախոսազրույցն ընդհատվել է Հռիփսիմեի բարձր ճիչով, որից հետո իր զանգերին Հռիփսիմեն չի պատասխանել: Նա կասկած ունի, որ մահը վրա է հասել հենց այդ պահին, իսկ բժիշկների հետագա գործողությունները ժամանակ շահելու նպատակ են ունեցել: Վկան պատմեց, որ դեպքից հետո որդին ծանր հոգեբանական վիճակում է, ապա դառնալով ամբաստանյալին՝ հուզված հորդորեց. «Չի կարելի. մեզ արեցիք, ուրիշներին չանեք»: Դատարանի ծանրաբեռնվածության պատճառով մյուս վկան չհարցաքննվեց. նա կհարցաքննվի հաջորդ դատական նիստին, որը նշանակված է 2018 թ. հուլիսի 25-ին՝ ժամը 16:00-ին: